**«My All»** (հայերեն՝ «Իմ ամեն ինչ»), երգ, որը գրվել է 1997 թվականին ամերիկացի երգչուհի Մրայա Քերիի և Ուոլթեր Աֆանասևի կողմից Քերիի «Butterfly» յոթերորդ ստուդիական ալբոմի համար։ Երաժշտական նվագակցությամբ օգտագործվել են լատինամերիկյան կիթառի հնչյուններ, ոճական լատինական ակորդներ, իսկ առաջին կրկներգում՝ ավելի ժամանակակից R&B ոճով հարվածային գործիքներից առաջ, նրբորեն օգտագործվել են լատինական հարվածային գործիքներ։ Երգի քնարական հերոսուհին ասում է, որ հանուն սիրելիի հետ անցկացրած մեկ գիշերվա կտա այն ամենը, ինչ ունի։ Երգը թողարկվել է ալբոմի հինգերորդ սինգլով 1998 թվականին։

Ուոլթեր Աֆանասյևն ասում է. 

|  |  |  |
| --- | --- | --- |
|  | Ինձ բոլորն ասում են. «Նման է ռուսական երգի»։ Ես նույնիսկ վերադաշնակման մեջ ներառել եմ ակուստիկ կիթառ, ակորդեոն, փոքր-ինչ մանդոլին, որը նման է բալալայկային։ Ինձ համար կարևոր էր, որ անձամբ Մրայա Քերին զգա այդ մեղեդին. «Այո, եկեք հորինենք այսպիսի ռուսական երգ»։- Ուոլթեր Աֆանասյև |  |

Առաջնելույթը շքերթներում
------------------------

«My All» երգը «Butterfly» ալբոմի հինգերորդ սինգլն էր, բայց դարձավ ԱՄՆ-ում երրորդ գլխավոր միայնակ սինգլը և երկրորդ առևտրային հաջողակ սինգլը։ Դա մեկն էր սակավաթիվ սինգլներից, որոնք ժամանակի ընթացքում արժեզրկվեցին մինչև 49 ցենտ, ինչը հանգեցրեց բարձր վաճառքի՝ չնայած երկրի ռադիոկայաններում ցածր շրջանառության։ Արդյունքում «My All»-ը դարձավ երգչուհու երաժշտական գործունեության մեջ 13-րդ հիթը՝ համաձայն ամերիկյան «Billboard Hot 100» շքերթի, և Մրայան դարձավ առավել մեծ քանակությամբ #1 հիթ ունեցող առաջին կատարողը ԱՄՆ-ում։ Ի սկզբանե երգը թողարկվել է ԱՄՆ-ում «Breakdown» սինգլի հակառակ կողմում, բայց առաջնելույթը եղել է երկրորդ տեղում, և երկու շաբաթ անց բարձրացել է «Billboard Hot 100»-ի առաջին հորիզոնական։ Սինգլը մեկ շաբաթ շարունակ՝ 1998 թվականի մայիսի 17-ից մինչև 23-ը, մնացել է շքերթի բարձրագույն հորիզոնականում՝ դառնալով Մրայայի առաջին սինգլը, որը մեկ շաբաթ զբաղեցրել է առաջին հորիզոնականը։

«My All»-ը շարունակեց Մրայայի սինգլների լավ վաճառքի միտումը, որը սկսվել էր 1997 թվականին «Honey» երգից։ Այդ ժամանակ «Billboard» ամսագիրը ավելի շատ առաջնահերթություն էր տալիս ոչ թե սինգլի վաճառքին, այլ հայտերի և վերարտադրության քանակին։ Այդ կապակցությամբ «Columbia Records» ընկերության ղեկավարությունը կողմնորոշվեց դեպի երգերի զանգվածային վաճառքը, քանի որ ռադիոկայաններում շրջանառությունը մեծ չէր։ Սինգլը 12 շաբաթ շարունակ մնաց լավագույն տասնյակում, և 20 շաբաթ՝ հենց շքերթում։ Ձայնագրող ընկերությունների ամերիկյան ասոցիացիան սինգլին շնորհել է պլատինե վկայագիր։ 1998 թվականի վերջին «My All»-ը «Billboard Hot 100» շքերթում զբաղեցնում էր 16-րդ հորիզոնականը, իսկ Միացյալ համաշխարհային շքերթում՝ 2-րդ հորիզոնականը։

Սինգլը մեծ հաջողություններ գրանցեց նաև ԱՄՆ-ի սահմաններից դուրս՝ հասնելով մինչև Թոփ 10-ի հետևյալ երկրներում՝ Մեծ Բրիտանիա, Բրազիլիա, Ֆրանսիա և Շվեյցարիա, իսկ մի շարք այլ երկրներում ընդգրկվեց Թոփ 20-ում։

Ռեմիքսներ և այլ տարբերակներ
---------------------------

«My All» երգն ունի բազմաթիվ ռեմիքսներ, երեք մաքս-սինգլներից երկուսը թողարկվել է ԱՄՆ-ում։ Այս սինգլի հիմնական R&B ռեմիքսը, որում նորից գրվել են Մրայայի վոկալային հատվածները, կոչվում է «So So Def» remix: Այն հիմնված է «Loose Ends» խմբի «Stay a Little While» երգի վրա։ Տեքստում միավորվել են «My All» և «Stay a Little While» երգերի առաջին տները և կրկներգերը։ Ռեմիքսի պրոդյուսերը Jermaine Dupri-ն էր՝ «Lord Tariq» և «Peter Gunz» խմբերի ռեփերների մասնակցությամբ։

Դեյվիդ Մորալեսի գլխավոր պարային ռեմիքսը, որն առավել հայտնի է որպես «Classic Club mix», դարձել է Մրայայի և Դեյվիդի առաջին համատեղ աշխատանքը։ Այս ռեմիքսում Մրայան նորից չի գրել վոկալային հատվածները, բայց, այնուամենայնիվ, ավելացվել են բեք-վոկալի համար վոկալային նոր վերադաշնակումներ։ Երգը ԱՄՆ-ում դարձել է գլխավոր պարային հիթը՝ հաստատելով Մրայայի և Դեյվիդի դիրքերը ակումբային երաժշտության ժանրում։ Ավելի ուշ այդ ռեմիքսը օգտագործվել է որպես պարային ընդմիջում Մրայայի՝ 2003 թվականի «Charmbracelet World Tour» և 2006 թվականի «Adventures of Mimi Tour» համաշխարհային շրջագայությունների ժամանակ։

Մրայան ձայնագրել է «My All»-ի իսպաներեն տարբերակը՝ «Mi Todo» (երգի թարգմանությունը՝ Մաննի Բենիտոյի), որը թողարկվել է «My All» սինգլում և «Butterfly» ալբոմի իսպանական տարբերակում։ Ի տարբերություն «Hero» և «Open Arms» երգերի՝ Մրայան այս երգի իսպանական տարբերակը ձայնագրել է կրճատ տեքստով՝ համեմատած «My All»-ի բնօրինակ տարբերակի։ Երգի առաջին տողը սխալ է թարգմանվել և պարունակել է քերականական սխալներ։ Ավելի ուշ երգչուհին իր կայքում նշել է, որ այլևս իր երգերը չի կատարի իսպաներեն տարբերակներով, մինչև չստուգի թարգմանության ճշտությունը և տեքստի արտասանությունը («My All»-ը նրա վերջին երգն է, որը գրանցվել է իսպաներենով և անգլերենով)։ «Columbia Records»-ը լիազորել է «Ippocratis» «Grego» Bournellis խմբին (DJ Grego-յի գլխավորությամբ) կատարել նույնատիպ ռեմիքսներ «Mi Todo» երգի համար, բայց այդ չորս ռեմիքսները թողարկվել են միայն Մեքսիկայի պրոմոընկերության համար։

|  |  |
| --- | --- |
| * My All [Album Version] 3:52—
* My All ['My' Club Mix] 7:10
* My All [Classic Club Mix] 9:15
* My All [Classic Club Radio Mix] 4:17
* My All [Full Crew Main Mix] 4:39
* My All [Full Crew Main Mix Instrumental] 4:40
* My All [Full Crew Main Mix w-o Rap] 4:39
* My All [Full Crew Radio Mix] 3:57
* My All ['Def' Club Mix] 7:16
* My All [Def Instrumental] 7:01
 | * My All-Stay Awhile [So So Def Remix — No LTPG] 3:48
* My All-Stay Awhile [So So Def Remix Instrumental] 4:42
* My All-Stay Awhile [So So Def Remix A Cappella] 4:44
* My All-Stay Awhile [So So Def Remix — No LTPG & No JD] 3:43
* My All-Stay Awhile [So So Def Remix] 4:44
* Mi Todo [Album Version] 3:49
* Mi Todo [Version Mi Fiesta] 4:29
* Mi Todo [Por Una Noche Mas En Los Clubs] 7:02
* Mi Todo [Por Una Noche Mas Instrumental] 3:24
* Mi Todo [Version Por Una Noche Mas] 3:24
* Mi Todo [Fiesta Mix] 4:31
* Mi Todo My All [Remix] 3:43
 |

Տեսահոլովակ
-----------

Տեսահոլովակը նկարահանվել է սև-սպիտակ երանգներով՝ Պուերտո Ռիկոյից ոչ հեռու, և համարվում է «Herb Ritts» նորաձևության տան լուսանկարչի վերջին աշխատանքներից մեկը մահվանից առաջ։ Տեսահոլովակը (թողարկվել է 1998 թվականի մարտին) սկսվում է Մրայայի կերպարով, որը պառկած է օվկիանոսում գտնվող թիանավակում, և շարունակվում է լողափում, որտեղ նա գտնվում է փարոսի ճառագայթներից լուսավորվող ծաղիկների մեջ։ Ծաղիկներից ոչ հեռու գտնվող ծովային խեցիում պառկած Մրայայի կերպարը ներշնչվել է Սանդրո Բոտիչելլիի «Վեներայի ծնունդը» կտավից։ Կուլմինացիոն պահը սիրահարների հանդիպումն է, բայց տեսահոլովակի վերջում Մրայան մնում է միայնակ։

Բնօրինակ տեսահոլովակը վերամշակվել և վերաթողարկվել է՝ որպես «Classic Club Radio Mix» ռեմիքսի պաշտոնական հոլովակ։ Տեսահոլովակ է նկարահանվել նաև «So So Def» ռեմիքսի համար (ռեժիսոր՝ Diane Martel): Տեսահոլովակում նկարահանվել են Մրայան, Դյուպրին, Lord Tariq-ը և Peter Guns-ը, որոնք ընկերների տանը մասնակցում էին երեկույթի։ Տեսահոլովակը նկարահանվել է վատ որակով և դասվում է տնային տեսահոլովակների շարքին։

Դիրքերը չարտերում
-----------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Շքերթի անվանում (1998) | Բարձրագույն հորիզոնական |
| --- | --- |
| Ավստրալիա Ավստրալիա Սինգլների շքերթ | 39 |
| Բրազիլիա Բրազիլիա Սինգլների շքերթ | 4 |
| Կանադա Կանադա Սինգլների շքերթ | 5 |
| Ֆրանսիա Ֆրանսիա Թոփ 100 սինգլներ | 6 |
| Գերմանիա Գերմանիա Սինգլների շքերթ | 30 |
| Իսրայել Իսրայել Սինգլների շքերթ | 1 |
| Նիդերլանդներ Նիդերլանդներ Թոփ 100 սինգլներ | 32 |
| Նորվեգիա Նորվեգիա Թոփ 20 սինգլներ | 15 |
| Շվեդիա Շվեդիա Թոփ 60 սինգլներ | 14 |
| Շվեյցարիա Շվեյցարիա Թոփ 100 սինգլներ | 7 |
|

 | 

| Շքերթի անվանում (1998) | Բարձրագույնհորիզոնական |
| --- | --- |
| Միացյալ Թագավորություն Միացյալ Թագավորություն Սինգլների շքերթ | 4 |
| Ամերիկայի Միացյալ Նահանգներ ԱՄՆ ARC Weekly Top 40 | 1 |
| Ամերիկայի Միացյալ Նահանգներ ԱՄՆ Hot 100 | 1 |
| Ամերիկայի Միացյալ Նահանգներ ԱՄՆ Hot R&B/Hip-Hop Singles & Tracks 1 | 4 |
| Ամերիկայի Միացյալ Նահանգներ ԱՄՆ Hot Dance Music/Club Play | 5 |
| Ամերիկայի Միացյալ Նահանգներ ԱՄՆ Mainstream Top 40 | 8 |
| Ամերիկայի Միացյալ Նահանգներ ԱՄՆ Rhythmic Top 40 | 8 |
| Ամերիկայի Միացյալ Նահանգներ ԱՄՆ Adult Contemporary | 18 |
| Միացյալ համաշխարհային շքերթ | 2 |

 |

1 «My All»/«Breakdown»

Ծանոթագրություններ
------------------

1. 1 2  Bronson 2003, p. 868
2. ↑  Nickson 1998, էջ. 167 harvnb error: no target: CITEREFNickson1998 (help)
3. ↑  «Mariah Carey – My All – Digital Sheet Music». *Musicnotes.com*. Alfred Music Publishing. Վերցված է 2009 թ․ մայիսի 5-ին.
4. ↑  Ъ - "Здесь просто не знают, как писать музыку для самых лучших вокалистов"
5. ↑  *Higher and Higher*. LLC. 1998 թ․ նոյեմբերի 12. Վերցված է 2010 թ․ սեպտեմբերի 28-ին. `{{cite book}}`: `|work=` ignored (օգնություն)
6. ↑  Nickson 1998, էջեր. 168–169 harvnb error: no target: CITEREFNickson1998 (help)
7. ↑  «Mariah Carey Awards». AllMusic. Վերցված է 2015 թ․ հունիսի 1-ին.
8. ↑  «Mariah Carey – My All» (German). GfK Entertainment. Վերցված է 2015 թ․ մայիսի 26-ին.`{{cite web}}`: CS1 սպաս․ չճանաչված լեզու (link)